CELEX: 62011TN0066
Language: sk
Date: 2011-01-28 00:00:00
Title: Vec T-66/11: Žaloba podaná 28. januára 2011 — Present Service Ullrich/ÚHVT — Punt-Nou (babilu)

19.3.2011   
            
            
               SK
            
            
               Úradný vestník Európskej únie
            
            
               C 89/26
            
         Žaloba podaná 28. januára 2011 — Present Service Ullrich/ÚHVT — Punt-Nou (babilu)
   (Vec T-66/11)
   2011/C 89/50
   Jazyk žaloby: angličtina
   
      Účastníci konania
   
   
      Žalobca: Present Service Ullrich Verwaltungs-GmbH (Erlangen, Nemecko) (v zastúpení: A. Graf von Kalckreuth, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Punt-Nou, SL (Ontynient, Španielsko)
   
      Návrhy žalobcu
   
   
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 19. novembra 2010 vo veci R 773/2010-2,
            
         
               —
            
            
               zamietnuť námietku proti ochrannej známke žalobcu „babilu“ a určiť, že ochranná známka „babilu“ sa má zapísať pre všetky navrhované výrobky a služby,
            
         
               —
            
            
               zaviazať žalovaného na náhradu trov konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka Spoločenstva: slovná ochranná známka „babilu“ pre výrobky a služby v triedach 16, 18, 35, 36, 38 a 41 — prihláška ochrannej známky Spoločenstva č. 7205305.
   
      Majiteľ ochrannej známky alebo označenia, ktoré je základom námietky: ďalší účastník konania pred odvolacím senátom.
   
      Ochranná známka alebo označenie, ktoré je základom námietky: ochranná známka Spoločenstva č. 3363645 pre slovné označenie „BABIDU“ pre okrem iných služby v triede 35.
   
      Rozhodnutie námietkového oddelenia: prijatie námietky v plnom rozsahu.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia Rady č. 207/2009, keď odvolací senát nesprávne posúdil, že zo strany príslušnej skupiny verejnosti existuje pravdepodobnosť zámeny.